อยากทราบว่าเราต้องโดนเชื้อในปริมาณขนาดไหนถึงจะติดเชื้อHIVครับ
สวัสดีค่ะ hiv เป็นชื่อเชื้อไวรัสชนิดหนึ่งที่ทำให้เกิดโรค hivทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศโดยโอกาสจะติดมากน้อยแค่ไหนนั้น ขึ้นกับว่าผู้ที่มีเชื้อ hiv นั้นมีปริมาณเชื้อในร่างกายมากน้อยแค่ไหน ได้รับยาต้านหรือเปล่า แล้วช่องทางการรับเชื้อนั้นเสี่ยงเพียงใด เช่น ถ้ามีเพศสัมพันธ์ทางทวารหนักจะเสี่ยงมากกว่าทางช่องคลอด และหากเป็นฝ่ายรับจะเสี่ยงมากกว่าฝ่ายรุก หากถูกของมีคมทิ่มเข้าโดยตรง มีแผลเลือดออก แบบนี้ก็จะเสี่ยงมาก เป็นต้นหากไม่แน่ใจ แนะนำพบแพทย์ใกล้บ้านเพื่อประเมินความเสี่ยงอีกครั้ง และรับยาต้านร่วมกับเจาะเลือดติดตามควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป